open-index/open-wikipedia-markdown huggingface dataset:
श्रीलंकन एयरलाइंस

**श्रीलंकन एयरलाइंस** लिमिटेड  (पूर्व नांव एयर लंका) श्रीलंका क ध्वजवाहिका वायुसेवा ह। इ कंपनी आपन भण्डारनायके अन्तर्राष्ट्रीय विमानक्षेत्र, कोलंबो, श्रीलंका स्थित आधार एवं हब से ;;एशिया एवं यूरोप की गंतव्य स्थान खातिर वायुसेवा उपलब्ध करावेले। ए वायुसेवा का मुख्यालय भण्डारनायके अन्तर्राष्ट्रीय विमानक्षेत्र की परिसर में कोलंबो, श्रीलंका में स्थित बा।

इ वायुसेवा 1978 में एयर लंका की रूप में, मूल श्रीलंकाई ध्वज वाहक एयर सीलोन की पतन की बाद स्थापित कइल गइल रहे।

## इतिहास

एयर लंका क शुरूआती जहाज सिंगापुर एयरलाइंस से पट्टा पर लिहल दुगो बोइंग 707 विमान रह न स । 15 अप्रैल 1982 के एयर लंका आल निप्पॉन एयरवेज से एल-1011 के खरीद लिहलस। फेर एगो और एल-1011 एयर कनाडा से लिहल गइल और एगो अन्य एल-1011 आल निप्पॉन से खरीदल गइल।

## रीब्रांडिंग

एयर लंका, जवन की सरकार की मलिकी में रहे, ओकर आंशिक रूप से, 1998 में दुबई स्थित अमीरात समूह की द्वारा निवेश की साथ निजीकरण करा गइल। ए समझौता की तहत दस साल की अवधि खातिर सब विमानन क ग्राउंड हैंडलिंग और कोलंबो-भंडारनायके हवाई अड्डा प एयरलाइन खानपान क संचालन क विशेष अधिकार शामिल कइल गइल। अमीरात एयर लंका में $ 70 मिलियन  में 40% हिस्सेदारी खरीद लिहलस (जवन की बाद में बढ़ के 43.6% हो गइल), एकरी बाद ए एयरलाइन क छवि और बेड़ा फिर चमकवले क मांग कइलस। सरकार ए विमानन कंपनी में बहुमत हिस्सेदारी के बरकरार रखलस,  लेकिन निवेश और प्रबंधन की निर्णय खातिर अमीरात के पूर्ण नियंत्रण दिहलस। 1998 में, एयर लंका क श्रीलंकन एयरलाइंस की तौर पर रीब्रांडिंग भइल।

## गंतव्य स्थल

जनवरी 2016 ले श्रीलंकन एयरलाइंस 20 देश में 42 गंतव्य स्थल खातिर 258 साप्ताहिक उडान क संचालन करत रहली ह। SriLankan Airlines joined the Oneworld airline alliance on 1 मई 2014. श्रीलंकन एयरलाइन मालदीव और कोलंबो के बीच 30 से अधिक साप्ताहिक उड़ान की साथ, मालदीव में सबसे बड़ा विदेशी वाहक ह।

## कोड्शेयर समझौता

श्रीलंकन एयरलाइंस (दिसंबर 2013 से) निम्नलिखित एयरलाइन कंपनीयन की साथ कोड्शेयर करार लागू कइले बा:
 
* एयर बर्लिन (वनवर्ल्ड)
* एयर कनाडा (स्टार एलायंस)
* अलितालिया (स्काई टीम)
* अमेरिकन एयरलाइंस (वनवर्ल्ड)
* एसियाना एयरलाइंस (स्टार एलायंस)
* दालचीनी एयर
* अमीरात
* इतिहाद एयरवेज 
* फिनएयर (वनवर्ल्ड)
* जापान एयरलाइंस (वनवर्ल्ड)
* जेटस्टार एशिया एयरवेज
* मलेशिया एयरलाइंस (वनवर्ल्ड)
* निकी
* ओमान एयर
* क्वांटास (वनवर्ल्ड)
* कतर एयरवेज (वनवर्ल्ड)
* सिंगापुर एयरलाइंस (स्टार एलायंस)
* वनवर्ल्ड

1 मई 2014 के श्रीलंकन एयरलाइंस वनवर्ल्ड गठबंधन में शामिल होखले की साथ  भारतीय उपमहाद्वीप में पहिला एयरलाइन बनल जवन ए गठबंधन क पूर्ण सदस्य बनल बा।

## बेड़ा

श्रीलंकन एयरलाइंस एयरबस A320 एयरबस A321, एयरबस A319 और एयरबस A330 क विमानी बेड़ा से संचालन करेला। ए एयरलाइन खातिर एयरबस A320 नियो और एयरबस विमान A321 नियो भी जरूरत की समय उपलब्ध रहेला।

## घटना और दुर्घटना

### 1980 की दशक में

3 मई 1986 के तमिल ईलम लिबरेशन टाइगर्स द्वारा लगावल एगो बम से भंडारनायके अंतरराष्ट्रीय हवाई अड्डा प टेकऑफ की पहिले ही बोर्ड फ्लाइट UL512 में विस्फोट हो गइल। एकरी चलते कुल 128 यात्रीन में से 14 यात्री लोगन क मौत हो गइल।

### 2000 के दशक में

24 जुलाई 2001 के, तमिल टाइगर आतंकवादी कोलंबो- भंडारनायके अंतरराष्ट्रीय हवाई अड्डे प एगो प्रमुख आत्मघाती हमला कईन स जेकरी चलते 14 आतंकी सहित 19 लोगन क मौत भइल। 

## संदर्भ


## बाहरी कड़ियाँ
* 

श्रेणी:हवाई जहाज सेवा
ये मोह मोह के धागे

**ये मोह मोह के धागे** एगो भारतीय हिंदीधारावाहिक हवे जेवन सोनी पर प्रसारित हो रहल बा। एकर पहिला प्रसारण 21 मार्च 2017 के भइल एकर निर्माता *सिसैडा हेन्ना* आ निर्देशक राहुल तिवारी बाड़ें। एकर मुख्य किरदार एजाज खान आ बेनफ दादाचन्दजी बा लोग।

## कलाकार
* एजाज खान - रायधन राज कटारा / राजे
* बेनफ दादाचन्दजी - सानवी
* नियति फतनानी
* जिया मुस्तफा
* अनन्या खरे - रामी बेन
* नेहा नारंग - रूपा
* मुनि झा
* मुग्धा शाह - रसिका
* केनी देसाई
* शिवम अगरवाल
* अनि सोनपाल

## संदर्भ

## बाहरी कड़ी
चिप्पी

**चिप्पी** या स्टापू भारत आ आसपास के देस सभ में खेलल जाए वाला एक थो देहाती खेल हवे। जमीन पर चौकोर बक्सा नियर चीन्हा खींच के उनहन के खाना सभ से हो के एक ठो चापत "चिप्पी" के एक टांग पर कूदत, पार करावे के होला। मुख रूप से ई लड़िकिन के खेल हवे।

## इही देखल जाय
* मामा-चिप्पी
* लंगड़ी टांग

## संदर्भ

श्रेणी:परंपरागत भारतीय खेल
खो-खो

**खो खो** एक ठो भारतीय उपमहादीप में प्रचलित खेल हवे। एह में दू गो टीम में 12-12 खेलाड़ी होलें। पहिले ई खाली देहाती इलाका सभ में खेलल जाय बाकी अब एकर प्रोफेशनल आयोजन भी हो रहल बाटे।

## इहो देखल जाय
* कबड्डी
* चिकई


श्रेणी:परंपरागत भारतीय खेल
जार्जिया

**जार्जिया** या **जॉर्जिया** के नीचे दिहल अरथ हो सकत बा:

* जॉर्जिया (देश) - एशिया में एक ठो देस।
* जॉर्जिया (अमेरिकी राज्य) - अमेरिका में राज्य।
जॉर्जिया (अमेरिकी राज्य)

**जॉर्जिया** दक्खिन-पूरबी यूनाइटेड स्टेट्स में एक ठो राज्य बाटे। एकर स्थापना 1733 में भइल रहल आ ई तेरह उपनिवेश सभ में सभसे अंतिम रहल। ग्रेट ब्रिटेन के राजा, किंग जॉर्ज II की नाँव पर एकर नाँव धराइल हवे।

## संदर्भ

श्रेणी:यूनाइटेड स्टेट्स ऑफ अमेरिका के प्रांत
पठार

**पठार** (, highland, या tableland) आसपास के जमीन से ऊँचाई पर मौजूद, ऊपर से सपाट आ पर्याप्त बिस्तार वाला जमीनी हिस्सा होला, जेकरा कम से कम एक ओर तेज ढाल वाला किनारा होला। पृथिवी के सतह के कौनों हिस्सा के पठार कहल जाए की पाछे प्रमुख बिसेसता एकर आसपास के धरातल से ऊँच होखल आ साथे-साथ अपने आप में कम ऊँचाई-निचाई वाला यानि सपाट सतह वाला होखल बाटे। ढेर ऊँचाई (इलेवेशन) आ कम उच्चावच (रेलीफ़) के पठार क प्रमुख बिसेसता मानल जाला। **पठार**, मैदान आ पहाड़ के भूआकृति बिज्ञान में दूसरा श्रेणी (*सेकेंड ऑर्डर*)के थलरूप मानल जाला।

पठार, अक्सरहा खनिज पदार्थ खातिर महत्वपूर्ण होलें, काहें से की ज्यादातर पठार पुरान आग्नेय चट्टान के बनल हिस्सा हवें आ इहाँ तरह-तरह के खनिज पावल जाने। भारत के दक्खिनी हिस्सा अइसने पठार हवे।

## उतपत्ती
पठार कई तरह के भूबैज्ञानिक/भूआकृतिक प्रक्रिया द्वारा बनल हो सके लें। नीचे कुछ कारण आ उनहन से निर्मित पठार के उदाहरण दिहल जात बाटे:

* टेक्टॉनिक हलचल द्वारा ऊपर उठल भूमि - तिब्बत के पठार,
* ज्वालामुखी लावा के बहाव से बनल पठार - दक्कन के पठार,
* प्राचीन ग्रेनाइट शील्ड के हिस्सा - साइबेरिया के पठार, प्रायदीपीय भारत के पठार।
* पवन द्वारा माटी के जमाव से - लोयस पठार।

## बर्गीकरण
* अंतरपरबती पठार (इंटरमोंटेन) - तिब्बत के पठार
* परबतपदी पठार (पीडमोंट) - अप्लेशियन पठार
* लावा पठार 
* शील्ड पठार/रेलिक्ट प्लेटू
* पवन निर्मित पठार

## संदर्भ


श्रेणी:ढाल थलरूप
भदोही

**भदोही** भारतीय राज्य उत्तर प्रदेश में एक ठो शहर, नगर निगम, अपनहीं नाँव के जिला क मुख्यालय आ लोकसभा सीट बाटे। ई शहर कारपेट उद्योग खातिर प्रसिद्ध बाटे।
भदोही उत्तर प्रदेश राज्य क एक बहुत उभरत नगर बा। 

## संदर्भ

श्रेणी:भदोही जिला
ग्रैंड हयात गोवा

**ग्रैंड हयात गोवा**, भारत की गोवा राज्य की बंबोलीं खाड़ी में स्थित एगो पांच सितारा लक्जरी होटल ह। 1990 में डिज़ाइन कइल गइल ए होटल क निर्माण 1995 में डायनामिक्स ग्रुप द्वारा शुरू कइल गइल और फेर डीबी समूह की गठन की बाद, उनके द्वारा कइल गइल। पूरा देश में रियल एस्टेट क्षेत्र में संकट की कारण काम कुछ वर्ष खातिर बीच में निलंबित क दिहल गइल रहे। 2005 की अंत में ए परियोजना के पूरा करे खातिर काम फेर प्रारंभ कइल गइल रहे। 22 दिसंबर, 2009 डीबी हॉस्पिटालिटी भारत में 5गो हयात होटल खातिर, हयात इंटरनेशनल की साथ एगो समझौता प हस्ताक्षर कइलस।

इ होटल बंबोलीं, उत्तरी गोवा में 28 एकड़ जमीन प 5,500 मिलियन रुपया की लागत से बनावल गइल बा। इ गोवा, भारत में दूसर हयात होटल ह और एमे 312 कमरा बान स। 

## इतिहास

एकर ज़मीन क स्वामित्व एगो स्थानीय गोवा परिवार "सिनरिस" की पास रहे और बड़ा पैमाना प नारियल की पेड़ और कुछ अन्य फलन क पेड़ होखले की कारण इ "बाग भूमि" की रूप में चिन्हित कइल गइल रहे। सन 1992 और 1993 के दौरान इ डायनामिक्स ग्रुप क होल्डिंग कंपनी गोअन रियल एस्टेट एंड कंस्ट्रक्शन लिमिटेड (जवन बाद में प्राइवेट लिमिटेड कंपनी में परिवर्तित भइल) की द्वारा खरीदल गइल।

1995 की मध्य की दौरान एगो भव्य होटल खातिर योजना बनावल गइल रहे और एकरी अनुसार निर्माण अपेक्षित अनुमति की प्राप्ति की बाद शुरू कइल गइल रहे।
ए संपत्ति की दक्षिणी किनारा प एगो निजी चैपल और क्रॉस रहे, इ दुनू चीज बरकरार रखल गइल बा। चैपल के मजबूती प्रदान करे खातिर योजना वर्तमान मे बनावल गइल बा। इ होटल एइजा मौजूद कईगो फलदार वृक्षन की बीच मे बनल बा जवन एगो अद्भुत एहसास करावेला। 

ए होटल क वास्तुकला 17 वीं शताब्दी की पुर्तगाली वास्तुकला की आधार प वास्तुकार चंद्रशेखर कानेटकर, इंटीरियर्स जीए डिजाइन, यूके एवं परिदृश्य निर्माण “इंटरण इंक”, इंडोनेशिया की द्वारा कइल गइल बा। ए होटल क स्वामित्व 11 जुलाई 2010 के प्राप्त भइल रहे और फेर सब लाइसेंस और अनुमोदन की बाद होटल क परिचालन प्रारंभ कइल गइल। 1 अगस्त 2011 के इ होटल ग्रांड हयात, गोवा के रूप में खोलल गइल रहे।

## होटल

ए होटल मे कुल 312 कमरा बान स और इन्हन में से बंबोलीं खाड़ी का मनोहारी दृश्य दिखाई देला। ग्रैंड हयात गोवा, उष्णकटिबंधीय बागानन की 28 एकड़ में फैलल बा। इ होटल गोवा की बंबोलीं में स्थित बा और राजधानी पणजी से 7 किमी और डाबोलिम हवाई अड्डा से 25 किलोमीटर दूर स्थित बा।

## अवॉर्ड्स

* 2014 चूल्हा - बेस्ट इंडियन रेस्टोरेंट - टाइम्स फुड अवॉर्ड्स
* 2014 द डाइनिंग रूम - बेस्ट ऑल दे डाइनिंग/कॉफी शॉप - टाइम्स फुड अवॉर्ड्स
* 2013 बेस्ट लगजरी फॅमिली होटेल - वर्ल्ड लगजरी होटेल अवॉर्ड्स
* 2013 टॉप 25 प्रेसिडेन्षियल स्यूयीट्स इन इंडिया – ट्रॅवेल & लीजर मॅगज़ीन
* 2013 चूल्हा - बेस्ट इंडियन रेस्टोरेंट - टाइम्स फुड अवॉर्ड्स
* 2013 द वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स
* 2013 द डाइनिंग रूम - बेस्ट ऑल दे डाइनिंग/कॉफी शॉप - टाइम्स फुड अवॉर्ड्स
* 2013 बेस्ट इंटरनॅशनल होटेल – बिज़्नेस गोआ अवॉर्ड्स फॉर कॉर्पोरेट एक्सलेन्स
* 2012 बेस्ट न्यू होटेल - कॉंडनॅस्ट ट्रॅवेलर (उस) हॉट लिस्ट
* 2012 शामना स्पा - बेस्ट न्यू स्पा - कॉंड नॅस्ट ट्रॅवेलर (उस) हॉट लिस्ट
* 2012 फॅवुरेट न्यू होटेल इंडिया (#1) - कॉंडनॅस्ट ट्रॅवेलर इंडिया रीडर्स' ट्रॅवेलर अवॉर्ड्स
* 2012 द वरॅंडा - बेस्ट ग्रिल रेस्टोरेंट - टाइम्स फुड अवॉर्ड्स
* 2012 द डाइनिंग रूम - बेस्ट ऑल दे डाइनिंग/कॉफी शॉप -टाइम्स फुड अवॉर्ड्स

## संदर्भ



## बाहरी कड़ियाँ

*Official Website of Grand Hyatt Goa

श्रेणी : होटल
होलिका

**होलिका** हिंदू कथा में बर्णित एक ठो राक्षसी रहली जिनके दहन (जरवले) के घटना हिंदू तिहवार होली से जुड़ल बा। होलिका राक्षस राजा हिरण्यकश्यप के बहिन आ बिष्णु के भक्त प्रह्लाद के फूआ रहली। कथा के मोताबिक, होलिका के आगि से ना जरे के बरदान मिलल रहल। प्रहलाद बिष्णु के भक्त रहलें आ एही बात से नराज हिरण्यकश्यप अपनी बहिन होलिका से प्रहलाद के गोदी में ले के आगि में बइठ जाए के कहलें; बाकी बिष्णु के परभाव से होलिका जर गइली आ प्रहलाद बच गइलें।

एही उपलक्ष में होली के तिहुआर मनावे के कारण के रूप में देखल जाला।

## कथा

हिरण्यकश्यप आ प्रहलाद के कथा भागवत पुराण में मिले ला।
कथा के मोताबिक हिरण्यकश्यप एक ठो असुर राजा रहलें। उनके भारी तपस्या के बाद ब्रह्मा से बरदान मिलल रहल की ऊ *ना त केहू आदमी द्वारा मारल जइहें, ना जानवर द्वारा; ना जमीन पर ना आकास या पानी में; ना दिन में न रात में; न घर में ना बाहर; न अस्त्र (हाथ में ले के चलावल जाए वाला हथियार से न शस्त्र से* आ एही कारण ऊ अपना के अमर मान के लोग पर अत्याचार करे लगलें। उनके लड़िका प्रहलाद, भक्त सुभाव के आ नीक बिचार के रहलें। प्रहलाद बिष्णु के भक्त रहलें आ एह बात से हिरण्यकश्यप के नाराजगी रहल।

प्रहलाद के मारे के कई बेर कोसिस करे के बाद ई तरीका निकालल गइल की प्रहलाद के फूआ होलिका उनके गोदी में ले के आगि में बइठ जायँ काहें की उनके आगि में ना जरे क बरदान रहल।

बाकी भइल एकर उलटा। बिष्णु के परभाव से होलिका खुद जर गइली आ प्रहलाद बच गइलेन।

## होलिका दहन

बाद के परंपरा में सम्मत फूँकल, जेकरा के भारत के ज्यादातर हिस्सा में होलिका दहन कहल जाला, एह कथा से जोड़ल जाला।

## इहो देखल जाय
* होलिका दहन
* होली
* बिष्णु के अवतार

## संदर्भ

श्रेणी:हिंदू कथा
श्रेणी:होली
सम्मत फूँकल

**सम्मत फूँकल**, **सम्मत फूँकल** या **होलिका दहन** भारतीय तिहुआर होली के मनावे के हिस्सा हवे। आमतौर पर होली के एक दिन पहिले के राती खा, सम्मत फूँकल जाला। ई मैदान में एगो बाँस गाड़ के ओकरा चारो ओर लकड़ी, पतई आ गोइठा के ढेर लगा के बनावल गइल होला जेकरा के पूजा पाठ के बाद जरा दिहल जाला। एकरा आगि से लुकार बना के जरावल जाला जेकरा के होलरी कहल जाला। जरत होलरी ले के मैदान में दउरल आ एकरा से खेला देखावल, होलरी खेलल कहल जाला।

पूर्वांचल, बिहार आ नेपाल के सटल इलाका के अलावा बाकी हिंदुस्तान में एह तिहवार के **होलिका दहन** या **होली जलाना** कहल जाला आ एकरा के कथा के मोताबिक होलिका-प्रहलाद के खीसा से जोड़ल जाला।

## संदर्भ

श्रेणी:होली
श्रेणी:हिंदू तिहुआर
चइता

**चइता** या **चैता** भारत के उत्तर प्रदेश आ बिहार में भोजपुरी क्षेत्र के एक ठो लोकगीत शैली हवे। ई गीत चइत के महीना में गावल जालें। कई जगह पर चैता उत्सव के आयोजन भी कइल जाला। मिथिला क्षेत्र में एकरा के चैती कहल जाला। एही चैता आ चैती से मिलत जुलत धुन घाँटो के भी होला जे एक ठो गीत शैली भी हवे आ तिहुआर भी।

चइता, चइत महीना के गीत हवें आ फागुन के फगुआ खतम होते चइता सुरू हो जाला।

## इहो देखल जाय
* चैती
* फगुआ
* भोजपुरी लोकगीत
* लोकगीत

## संदर्भ

श्रेणी:भोजपुरी लोकगीत
श्रेणी:भोजपुरी संस्कृति
चैती

**चैती** भोजपुरी आ मिथिला क्षेत्र में गावल जाए वाली लोकगीत आ अर्ध-शास्त्रीय भा उप-शास्त्रीय (सेमी-क्लासिकल) शैली हवे। उत्तर प्रदेश आ बिहार में प्रचलित चइत महीना के गीत चइता के मिथिला क्षेत्र में चैती कहल जाला।

मूल रूप से ई लोकगीत शैली रहल बाकी बाद के समय में एह लोकगीत शैली पर आधारित उप-शास्त्रीय गायन के बिधा भी चैती के नाँव से जानल जाले। बनारस के संगीत घराना से चैती आ कजरी के उपशास्त्रीय गायन के रूप में प्रतिष्ठा मानल जाला। गिरिजा देवी प्रसिद्ध चैती गायिका के रूप में जानल जाली।

## इहो देखल जाय
* चइता
* फगुआ
* कजरी

## संदर्भ

श्रेणी:मिथिला के संस्कृति
श्रेणी:हिंदुस्तानी संगीत
श्रेणी:बिहार के संस्कृति
दुरंतो एक्सप्रेस

**दुरंतो एक्सप्रेस**, भारतीय रेल क लंबी दूरी वाला गाड़िन क एगो श्रेणी ह। ए गाड़िन क विशेषता इ ह कि, तकनीकी विराम की अलावा इ स्रोत से गंतव्य तक क सफर बिना रुके (अविराम) तय करेली स। सब दुरन्त एक्सप्रेस गाड़िन के आसानी से उन्हन की विशेष पीला हरा रंग की यात्री डिब्बन से पहचानल जा सकेला। कईगो दुरन्त एक्सप्रेस सेवा भारत की महानगरन और प्रमुख राज्यन की राजधानी की बीच संचालित होली स। अधिकतर समय, कौनों दुगो शहरन की बीच दुरन्त एक्सप्रेस गाड़ी सबसे तेज परिवहन उपलब्ध करावेली स, हालांकि इ जरूरी नाहीं बा कि इ तथ्य सब मामला में सही हो।

## पृष्ठभूमि

भारत सरकार क रेल मंत्रालय पिछला कई वर्ष से भारत में तेज गति क रेल सेवा आरंभ कइले का प्रयास करत रहल बा। 2007 में, रेल मंत्रालय दिल्ली और अमृतसर की बीच्चे में एगो व्यवहार्यता-पूर्व अध्ययन खातिर 500 किलोमीटर का फ़ासला चुनलस  दिल्ली-अमृतसर गलियारा क निर्माण में 25,000 करोड़ रुपिया क लागत अवले क अनुमान रहे। 19 जनवरी 2009 के, पूर्व रेल मंत्री लालू प्रसाद यादव  कह न कि उन क मंत्रालय कुछ चुनिंदा मार्गन पर तेज गति क रेल सेवा आरंभ कइले खातिर वैश्विक सलाहकार नियुक्त कइले क प्रक्रिया शुरु करे जाता। दिल्ली-अमृतसर रेलमार्ग की अतिरिक्त योजना में पुणे-मुंबई-अहमदाबाद, हैदराबाद-दोरनाकल-विजयवाड़ा-चेन्नई, चेन्नई-बंगलौर-कोयम्बटूर-एरणाकुलम और हावड़ा-हल्दिया भी शामिल बान स, हालाँकि भारत में बड़ा स्तर क तेज गति क रेल सेवा आपन निर्माण में एगो लंबा समय लिंह स। एही बीच, भारत क नई रेल मंत्री ममता बनर्जी 2009-10 की भारतीय रेल बजट में अविराम दुरन्त एक्सप्रेस गाड़िन क घोषणा क के भारत में तेज गति क रेल सेवा आरंभ कइले की दिशा में पहिला कदम बढ़वली।

## क्षमता और गति

दुरंत एक्सप्रेस भारत में सबसे तेज गाड़िन में से एगो ह  इ ट्रेन राजधानी एक्सप्रेस से भी तेज चलेले। उदाहरण खातिर, नई दिल्ली - सियालदह दुरंत एक्सप्रेस 16 घंटा में आपन सफर तय करेले जबकि राजधानी एक्सप्रेस के इहे सफर पूरा कइले में 17 घंटा लागेला। इ गाड़ी बिना विराम 110 किमी / घंटा क रफ्तार छुए ले  चेन्नई, एर्नाकुलम और पुणे दुरंत 130 किमी / घंटा की गति ले चलेले। मार्च 2011 में, दुरंत एक्सप्रेस में यात्रा क लागत रेल भाड़ा बढ़वले की एलान की चलते बढ़ल रहे। लेकिन ए एलान की चलते सरकार खातिर ही परेशानी बढ़ गइल जेसे ए निर्णय के वापस लिहल गइल और फेर से 1 अप्रैल से लागू कइल गइल। दुरंत एक्सप्रेस क विशेषता एकर एलएचबी स्लीपर कोच ह। डायनामिक मूल्य निर्धारण पद्धति दुरंत एक्सप्रेस पर लागू कइल गइल बा।

## वर्तमान दुरंतो एक्सप्रेस ट्रेन सूची

## संधर्ब

## बाहरी कड़ियाँ

* Duronto trains at India Rail Info
* Videos of Sealdah-New Delhi Duronto
* List of Duronto Trains on India Rail website
* Duronto Map – Latest

श्रेणी:भारतीय रेल
श्रेणी:भारतीय रेल के गाड़ी
बसंत पंचिमी

**बसंत पंचिमी** () एक ठो हिंदू तिहुआर हवे। बसंत ऋतु के अगवानी करे खातिर ई तिहुआर हिंदू कैलेंडर के हिसाब से माघ के महीना में पंचिमी तिथी के मनावल जाला। अंग्रेजी कैलेंडर के हिसाब से ई जनवरी या फरवरी के महीना में पड़े ला।

भारत, नेपाल आ अन्य जगह रहे वाला हिंदू लोग द्वारा ई तिहुआर क्षेत्र अनुसार अलग-अलग रूप में मनावल जाला। ज्यादातर जगह एह दिन ज्ञान आ संगीत के देवी सरस्वती के पूजा कइल जाले। परंपरागत रूप से कामदेव के पूजा भी एह दिन मनावल जाले आ कामसूत्र में बर्णित "सुवसंतक" भा "वसंतावतार" नाँव के तिहुआर के एही वसंत पंचिमी के रूप में चिन्हित कइल जाला। वसंत पंचिमी के एक तरीका से ई हिंदू लोग के *[[वैलेंटाइन डे]]* के रूप में देखल जाला। भोजपुरी क्षेत्र में एही दिन *सम्मत* गाड़ल जाला जेकरा के लगभग चालिस दिन के बाद, होली के एक दिन पहिले के रात खा, जरावल जाला आ एकरा के सम्मत फूँकल कहल जाला। सम्मत गड़ा जाये के दिन से फगुआ के सुरुआत मानल जाला आ भोजपुरी क्षेत्र में फगुआ गवाये सुरू हो जाला।

एकरे अलावा सूफ़ी मत में भी एह तिहुआर के बर्णन मिले ला। जायसी के ग्रंथ पद्मावत में जिकिर बा कि एही बसंत पंचमी के दिने रत्नसेन पहिली बेर शिव मंदिर में आइल पद्मावती के देखलें आ बेहोस हो गइलें। प्रेम के सूफ़ी मत में चलनसार बिसय होखे आ एह दिन के प्रेम के तिहुआर होखे के कारन एकर महत्त्व सूफ़ी रचना सभ में मिले ला। कई गो दरगाह सभ पर एह दिन बिसेस आयोजन भी कइल जाला।

## संदर्भ

श्रेणी:हिंदू तिहुआर
श्रेणी:होली
श्रेणी:माघ महीना के तिहुआर
फगुआ

**फगुआ** भोजपुरी इलाका में फागुन के महीना में, होली के मौसम में, गावल जाये वाला लोकगीत हवे। जाड़ा के बाद बसंत के आगमन के उछाह आ होली मनावे के तय्यारी  फगुआ के गीतन से पता चले ला। बसंत पंचिमी के सम्मत गड़ा जाला आ एही दिन से फगुआ गवाये लागे ला जे लगभग चालीस दिन चले ला, होली के दिन ले।

कुछ अन्य क्षेत्रन में एकरा के **फाग** भी कहल जाला। *होरी* आ *रसिया* गीत भी एही से मिलत जुलत भावना के गीत होलें।

एक ठो खास अर्थ में, झुंड में फगुआ गावत समय अगर केहू कौनों भुलाइल फगुआ के गीत इयाद क के कढ़ा देला त ओकर फगुआ साथी लोग पर चढ़ गइल अइसन कहल जाला, एह तरह के उधारी के दूसर अइसने फगुआ सुना के उतारल जाला, जेकरा के *फगुआ दिहल* कहल जाला। फगुआ के गीत अक्सर शृंगार रस के या भक्ति के गीत होलें जेह में राधा-कृष्ण, राम-सीता या शिव पार्वती के बर्णन होला।फागुन में *फगुआ मनावे* के उल्लेख साहित्य में भी कई जगह मिले ला।

फगुआ मनावे के रिवाज भोजपुरी इलाका ले सीमित नइखे, भोजपुरी भाषा बोले वाला लोग जहाँ दूसरा देस जा के बस गइल उहाँ भी एकर महत्व बाटे। हालाँकि, फागुन आ होली के मौसम में फगुआ के महत्व अब घटत जात बा।

## जोगीरा
जोगीरा फगुआ के ईगो खास बिधा ह। ई मनोरंजक गीत होलें जिनहन के लयकारी अलग किसिम के होला आ तमाशा के भाव से गावल जालें। दू लाइन के हर बंद के बाद *जोगीरा सा रा रा रा* के टेक गावल जाला। दू लाइन के ई अइसन कबिता होला जेकरा गावे पर समाँ बन्हा जाला। बहुधा ई सवाल-जबाब के रूप में भी होखे लें।

## इहो देखल जाय
* भोजपुरी लोकगीत
* चइता

## संदर्भ

## स्रोत
* 

## बाहरी कड़ी
* कृष्णबिहारी मिश्र, फगुआ की तलाश में, हिंदी समय पर। 

श्रेणी:भोजपुरी लोकगीत
श्रेणी:भोजपुरी संस्कृति
श्रेणी:होली
उत्तर प्रदेश बिधानसभा

**उत्तर प्रदेश बिधानसभा** एक ठो दू सदन वाली राज्य बिधायिका के अंग हवे, ई निचला सदन हवे जेह में कुल 404 मेंबर होलें जेह में एक ठो एंग्लो-इंडियन सदस्य भी शामिल बाने जिनके गवर्नर नामांकित करे लें। बाकी 403 गो बिधायक लोग बिधानसभा के चुनाव में जीत के आवे ला।

## संदर्भ

श्रेणी:उत्तर प्रदेश
एस्सेल वर्ल्ड

**एस्सेल वर्ल्ड** (EsselWorld) गोरई, मुंबई में स्थित एगो मनोरंजन पार्क ह जवन की 1989 में स्थापित कइल गइल रहे। पार्क क मालिकाना हक *पैन इंडिया प्राइवेट लिमिटेड* की लगे बा। एस्सेल वर्ल्ड एकरी हिस्सा *वाटर किंगडम* की साथ 64 एकड़ जमीन में फैलल बा। एक साथे इन्हन के सबसे बड़का मनोरंजन पार्क में से एगो गिनल जाला  हर साल एइजा 1.8 मिलियन विजिटर आवे न स जेमें करीब 300,000 छात्र हो न स।

एस्सेल वर्ल्ड में सब उम्र की लोगन खातिर आनंद प्रमोद क साधन मौजूद बा, एईजा 14 गो पूरा परिवार की झुलल जा सके ऐसन रोमांचक झुला और 15 गो छोट लईका लोगन खातिर झुला बा।

झुला और रोलर कोस्टर राइड जैसन पारम्परिक आनंद की साधन वाला पार्क की अलावा एस्सेल वर्ल्ड में मुम्बई क पहिला आइस स्केटिंग रिंक भी बा जवन की 3400 स्क्वेयर फिट में फैलल बा। इ पार्क ए रिंक क तापमान हमेशा 4 डिग्री बनवले रहेला।

 
एइजा क डांस फ्लोर विजिटर्स खातिर एगो अतरिक्त खासियत बन जाला जहाँ पार्टी क आयोजन हो सकेला। एमें अलग अलग रंग क लाईट, तेज संगीत और काँच क डांस फ्लोर आनंद प्रदान करेला। आपन अंतर्राष्ट्रीय स्तर क महत्व बनावल रखले की खातिर एइजा की डांस हॉल में बॉलीवुड और पश्चिमी संगीत क फ्यूज़न बजावल जाला।

एकरी अलावा, ए थीम पार्क में 6 लेन वाला बोलिंग एली भी बनल बा जवने के “रिकी क बोलिंग एली” की नांव से जानल जला। ए बोलिंग एली की साथे साथ एगो रेस्तरां भी बनल बा जवने क नांव “तंदूरी वन” ह और उ भारतीय शाकाहारी भोजन परोसेला। एइजा एस्सेल वर्ल्ड में अन्य खान-पान की विकल्प की तौर प साउथर्न ट्रीट – जवन की परंपरागत दक्षिण भारतीय व्यंजन परोसेला, ताईपन चीनी रेस्तरां, डोमिनोज पिज्जा, मुंबई – स्थानीय लोगन क पसंदीदा स्वाद, हैप्पी सिंह दा ढाबा - पंजाबी व्यंजन, पेटू और मदर डेयरी डेसर्ट उपलब्ध बा। फेब-5 वाला चेहरा जवने के एस्सेल वर्ल्ड की मैस्कॉट (शुभंकर) की रूप में भी जानल जाला, उ पार्क की हर कोना में उपलब्ध बा। एइजा एकर एगो स्थापित समान क स्टोर बा जवन विजिटर्स और ग्राहकन के कम कीमत में स्मृति चिन्ह खरीदले क विकल्प प्रदान करेला। 

2010 में, एस्सेल वर्ल्ड “मॉन्स्टर्स इन द मिस्ट्स” नांव से एगो भुतिया अनुभव देवे वाला सवारी शुरू कइलस जेकर उद्घाटन और शुभारंभ लोकप्रिय मेजबान, अभिनेता और रियलिटी टीवी श्रृंखला "रोडीज" की पहिला विजेता, रणविजय और एस्सेल वर्ल्ड की सीईओ शिरीष देशपांडे द्वारा कइल गइल। एके भारत की सबसे डरावना राइड की नांव से जानल गइल।

इ राइड 6000 स्क्वेयर फिट इनडोर अँधेरा में बनल राइड ह, जवने में ट्रैक कार प्रणाली लागल बा। इ एगो धुंध से भरल अँधेर खोह में कुल 4 मिनट खातिर चलेला जेकरी बीच में कई तरह क रोमांचक अनुभव मिलेला। ए राइड की दौरान 20 से अधिका अलग अलग दृश्य देखे के मिलेला जवन की एनीमेशन और बेहतरीन ऑडियो से सुसज्जित कइल गइल बा। इ राइड अमरीका क प्रसिद्ध “द अट्रैक्शन फेक्ट्री” द्वारा डिज़ाइन कइल गइल बा।

## संधर्ब


## External links
* Pictures of Essel World at flickr
* Official Web Page
* EsselWorld set World Record
* Essel World - Asia’s Largest Theme Water Park sets World Record 

श्रेणी:मुंबई
श्रेणी:भारत में मनोरंजन पार्क
एक्टर

[200px|thumb|मशहूर भारतीय एक्टर [अमिताभ बच्चन]]
[200px|thumb|भारतीय ऐक्ट्रेस [फ्रीडा पिंटो]]
**अभिनेता** (औरत होखे के दसा में **अभिनेत्री**) अइसन कलाकार लोग होला जे थियेटर, चलचित्र, नाटक, टीवी कलाकार या रेडियो कलाकार के रूप में, या अइसने कौनों अन्य प्रदर्शन (परफार्मेंस) में कौनों किरदार के रोल करे ला।

एह लोग के काम के **एक्टिंग** या अभिनय कहल जाला।

श्रेणी:एक्टिंग
श्रेणी:मनोरंजन संबंधी पेशा
भारत के मीडिया

**भारत के मीडिया** कई प्रकार के कम्युनिकेशन के माध्यम: टीवी, रेडियो, अखबार, पत्रिका आ वेबसाइट वगैरह के भारतीय समूह हवे। एह में से ज्यादातर लाभकारी कंपनी द्वारा चलावल जा रहल बाड़ी जे परचार आ कॉपीराइट सामग्री बेच के धन कमा रहल बाड़ी। भारत में मजबूत फिलिम आ संगीत इंडस्ट्री भी बा। भारत में 70,000 से ढेर अखबार आ लगभग 1600 सैटेलाईट चैनल बाड़ें आ ई दुनिया के सभसे बड़ अखबार बजार बाटे जहाँ 100 मिलियन से ढेर कॉपी रोज बीका ला।

## संदर्भ


श्रेणी:देस अनुसार मीडिया
मानवतावाद

**मानवतावाद** () दुनिया के सम्पूर्ण मानव जाति यानि मानवता खातिर प्रेम, दया, करुणा आ सहानुभूति के नैतिक भावना हवे। एकर इतिहासी रूप से धीरे-धीरे बिकास भइल बा। एह बिचारधारा से जुड़ल लोग कौनों आधार पर भेदभाव के खिलाफ बा।


श्रेणी:नीतिशास्त्र
नारी सशक्तीकरण

**नारी सशक्तीकरण** () एक ठो बिचार आ कार्रवाही के तरीका बाटे जे दुनिया में औरतन के मजबूती देवे, आर्थिक आ सामाजिक भागीदारी निश्चित करे आ औरतन के सामान्य स्थिति में सुधार खातिर समर्पित बा। हाल के समय में नारीवाद के बढ़त परभाव भी औरतन के हक खातिर जरूरी बिचारधारा के बढ़ावा दे रहल बाटे।

## संदर्भ

श्रेणी:नारीवाद
श्रेणी:समाज
पाम स्प्रिंग इंटरनेशनल फिलिम फेस्टिवल

**पाम स्प्रिंग इंटरनेशनल फिलिम फेस्टिवल** () कैलिफोर्निया के पाम स्प्रिंग, में आयोजित होखे वाला एक ठो फिलिम फेस्टिवल बाटे। मूल रूप में ई मेयर सोनी बॉनो द्वारा प्रमोट कइल गइल आ बाद में नॉर्टल नेटवर्क कॉर्पोरेशन एकरा के स्पौंसर करे ला, 1989 में एकर सुरुआत भइल आ ई अब हर बरिस जनवरी में आयोजित कइल जाला। एकर संचालन पाम स्प्रिंग्स इंटरनेशनल फिलिम सोसाइटी करे ले।

हालाँकि, इ फेस्टिवल अमेरिकी फिलिम के ऊपर आधारित होला, एकरा सुरुआत के समय से एकर फोकस अंतर्राष्ट्रीय सिनेमा पर रहल बाटे।

## संदर्भ

## बाहरी कड़ी
*

श्रेणी:पाम स्प्रिंग्स, कैलिफोर्निया
श्रेणी:कैलिफोर्निया
श्रेणी:फिलिम फेस्टिवल
आइफोन 6एस

आईफोन  6S और  6S प्लस स्मार्ट फोन हंवस जवन की  एप्पल इनकॉरपोरेशन द्वारा डिजाइन, विकसित और मार्केटिंग कइल गइल बान स। इन्हन क घोषणा 9 सितंबर 2015 के बिल ग्राहम सिविक ऑडिटोरियम सैन फ्रांसिस्को में एप्पल इंक की सीईओ टीम कूक द्वारा कइल गइल रहे। और आईफोन 6 और 6S, 2014 में लॉन्च भइल आईफोन 6 और 6 प्लस की पीढ़ी क और आईफोन सीरिज क ध्वजवाहक डिवाईस रहन स जबले की सितंबर 7, 2016 के  उन्हन क जगह आईफोन 7 और से आईफोन 7 प्लस नाहीं ले लिहलस।

आईफोन 6S क डिजाइन आईफोन 6 की नियर रहे मगर नया हार्डवेयर, नया बेहतर और मजबूत चेसिस, अद्यतन चीप, 12 मेगापिक्सेल कैमरा, सुधरल फिंगरप्रिंट रेकोग्निशन सेंसर और LTE एडवांस्ड सपोर्ट की साथ रहे। ए रिलीज की साथ आईफोन एगो नया फीचर लेके आइल जेके 3डी टच की नांव से जानल गइल, एकरी मदद से प्रेशर सेंसेटिव टच इनपुट्स दिहल जा सके।

आईफोन 6S पहिला साप्ताहंत में बिक्री क नया रिकॉर्ड कायम कइलस, एकर 13 मिलियन मॉडल बिकइ न स, जबकि पिछला साल आईफोन 6 क 10 मिलियन मॉडल बिकल रहन स।

## विशेष विवरण

### हार्डवेयर

आईफोन 6S क डिजाइन आईफोन 6 की तरह ही बा। पिछला मोडल में आइल “बेंडगेट” डिजाइन खामी के सुधारे खातिर आईफोन 6S में 7000 सीरीज एल्युमीनियम अलॉय क इस्तेमाल कइल गइल बा जेसे एकर चेसिस मजबूत और टिकाऊ भइल बा। कलर की विकल्प में पहिले से मौजूद गोल्ड, सिल्वर और स्पेस ग्रे की अलावा एगो नया रोज गोल्ड कलर क विकल्प भी उपलब्ध करावल गइल बा।

आईफोन 6S के ताकत देवे खातिर नया A9 चिप लगावल गइल बा जवन कंपनी की अनुसार A8 से 70% तेज बा और 90% बेहतरीन ग्राफिक्स देखावेला। आईफोन 6S में 2 जीबी रैम बा, जवन की एकरी पिछला कौनों वर्जन से अधिका बा और इ LTE एडवांस भी सपोर्ट करेला, 6S क टच आई डी सेंसर भी अपडेट भइल बा, एकर नया वर्जन फिंगरप्रिंट स्कैनिंग परफॉर्मेंस के पिछला वर्जन से और भी बेहतर बनावेला।

एकर बैटरी क्षमता हालांकि पिछला फोन मोडल से थोड़ा कम बा तबो एपल 6 और 6S प्लस क बैटरी क्षमता के आपन पिछला फोन मॉडल्स की बैटरी क्षमता की बराबरे बतावेला। हालांकि ए डिवाइस की साथ ए बात क प्रचार नाहीं कइल गइल फेर भी ए फोन की इंटरनल डिजाइन की हिसाब से एमें पानी से बचाव क कुछ इंतजाम लउकेला।

एकर डिस्प्ले आईफोन 6 की साइज़ में ही आवेला, 4.7 इंच, 750 पिक्सेल और 5.5 इंच 1080 पिक्सल की साइज वेरिएशन में उपलब्ध बा। ए फोन में एगो नया फीचर जोड़ल गइल बा जेके 3डी टच की नांव से जानल जाला।

आईफोन 6S में 12 मेगापिक्सल रियर कैमरा लागल बा जबकि पिछला वर्जन में 8 मेगापिक्सेल रहे और साथ ही 5 मेगापिक्सल फ्रंट फेसिंग कैमरा भी बा। इ 4K वीडियो रिकॉर्ड क सकेला साथ ही 1080 पिक्सेल वीडियो 60 फ्रेम और अब 120 फ्रेम प्रति सेकंड की स्पीड से रिकॉर्ड क सकेला।

शुरुआत में आईफोन 6 और आईफोन 6S मॉडल 16, 64 और 128 जीबी इंटरनल स्टोरेज की विकल्प की साथ उपलब्ध रहन स, सितंबर 2016 में आईफोन 7 की रिलीज की साथ ही एकर 16 और 64 जीबी  क मॉडल्स बंद करा गईन स और इन्हन की जगह एगो नया मॉडल 32 जीबी वर्जन में उपलब्ध करावल गइल।

## संधर्भ

## बाहरी कड़ियाँ

*

श्रेणी:मोबाइल फोन
श्रेणी:आइफोन
श्रेणी:2016 में आइल मोबाइल फोन
पाम स्प्रिंग, कैलिफोर्निया

**पाम स्प्रिंग्स** अमेरिका के कैलिफोर्निया राज्य में एक ठो रेगिस्तानी आरामगाह शहर बाटे। ई सैन बर्नाडीनो से  लगभग  पूरुब में, लॉस एंजेलिस से  पूरुब, सैन डियागो से  उत्तर-पूरुब, आ फीनिक्स, एरिजोना से लगभग  पच्छिम में मौजूद बाटे।  अहिजा के कुल जनसंख्या 44,552 (2010 में) रहल आ एकर बिस्तार कुल  इलाका पर बा।

बाइकिंग, गोल्फ, हाइकिंग, घोड़सवारी, तैराकी, आ टेनिस नियर कई सारा खेल इहँवा आ आसपास के पहाड़ी आ रेगिस्तानी इलाका में मनोरंजन आ तफरी के साधन बाने। ई सहर अपना आधुनिक आर्किटेक्चर आ डिजाइन खातिर भी जानल जाला।

## संदर्भ

## बाहरी कड़ी

* 
* Palm Springs Bureau of Tourism page
मॉडल (लोग)

**मॉडल** (, मिडिल फ्रेंच *modelle* से) एक ठो अइसन ब्यक्ति होला जे या त कौनों चीज के परचार, डिस्प्ले या परमोशन खातिर आपन प्रदर्शन करे या कौनों कलाकार या फोटोग्राफर खातिर रचना में सहायता के खातिर नमूना के तौर पर आपन प्रदर्शन करे। आमतौर पर कपड़ा आ फैशन के चीज के परमोशन या परदर्सन में मॉडल लोग के काम के जरूरत पड़े ला।

**मॉडलिंग** शब्द अमेरिकी आ ब्रिटिश अंग्रेजी शब्द हवे, एकर अरथ अन्य तरह के प्रदर्शन (परफौरमेंस) से कुछ अलग बूझल जाला। आम तौर पर फैशन मॉडल लोग के काम के परफार्मेंस ना स्वीकार कइल जाला, जवना अर्थ में कौनों कला के प्रदर्शन के स्वीकार कइल जाला।

## संदर्भ

## अउरी पढ़े खातिर

* Gross, Michael. *Model : the Ugly Business of Beautiful Women*. New York: IT Books, 2011. ISBN 0-062-06790-7
* Hix, Charles, and Michael Taylor. *Male Model: the World Behind the Camera*. New York: St. Martin's Press, 1979. ISBN 0-312-50938-3
* Mears, Ashley. *Pricing Beauty : the Making of a Fashion Model*. Berkeley : University of California Press, 2011. ISBN 0-520-26033-3
* Vogels, Josey, and Smee, Tracy. "Object of Desire: Idealized Male Bodies Sell Everything from Underwear to Appliances; Are We Creating a Male Beauty Myth?" *Hour* (Montréal), vol. 3, no. 46 (14-20 Dec. 1995), p. [1], 10-11. *N.B*.: The caption title (on p.&nbsp;10) is "Male Attention".


श्रेणी:पेशा
श्रेणी:फैशन
ऍमटीवी मूवी अवार्ड्स

**ऍमटीवी मूवी अवार्ड्स** एक ठो अवार्ड बाटे जे ऍमटीवी द्वारा टेलीविजन आ फिलिम के क्षेत्र में दिहल जाला।

## संदर्भ

श्रेणी:फिलिम अवार्ड
श्रेणी:टीवी अवार्ड
टीन च्वाइस अवार्ड्स

**टीन च्वाइस अवार्ड्स** () एक ठो सालाना अवार्ड हवे जे फॉक्स ब्रॉडकास्टिंग कंपनी द्वारा म्यूजिक, फिलिम, टीवी, खेल, फैशन, आ अन्य चीज में साल के बेहतरीन उपलब्धी खातिर 11 से 20 साल के दर्शक लोग के वोट के आधार पर दिहल जाला।

## संदर्भ

## बाहरी कड़ी

*

श्रेणी:अमेरिकी फिलिम अवार्ड
श्रेणी:अमेरिकी टीवी अवार्ड
श्रेणी:अमेरिकी म्यूजिक अवार्ड
श्रेणी:फिलिम अवार्ड
श्रेणी:टीवी अवार्ड
साइंस फिक्शन

**साइंस फिक्शन** () (अकसरहा एकरा के SF, sci-fi या scifi के नाँव से भी जानल जाला) कला साहित्य आ फिलिम सभ के एक ठो बिधा हवे जेह में मान्य बैज्ञानिक सिद्धांत आ तथ्य के अलावा, कल्पना आधारित भाबिस्य के बिज्ञान, टेकनीक आ खोज (जइसे समय यात्रा, पृथिवी से बाहर जीवन वगैरह) पर आधारित कहानी से संबंधित होला।

## संदर्भ

## बाहरी कड़ी
* [Science Fiction (Bookshelf)](http://www.gutenberg.org/wiki/Science_Fiction_(Bookshelf)) at Project Gutenberg
* SF Hub—resources for science-fiction research, created by the University of Liverpool Library
* Science fiction fanzines (current and historical) online
* SFWA "Suggested Reading" list 
* Science Fiction Museum & Hall of Fame 
* Science Fiction Research Association

श्रेणी:साहित्यिक बिधा
श्रेणी:सिनेमा
टीवी प्रस्तुतकर्ता

**टीवी प्रस्तुतकर्ता** अइसन टीवी कलाकार लोग होला जे कौनों टीवी प्रोग्राम के परिचय देवे वाला या ओकरे मेजबान (होस्ट) के रूप में टीवी पर लउकेला आ आपन परफार्मेंस देला।

आमतौर पर आजकाल कुछ सेलिब्रिटी बन चुकल लोग ई काम करे लागत बाटे, हालाँकि बहुत लोग अइसन भी बा जे खाली एही रोल के वजह से आपन पहिचान कायम कइले बाटे।

## संदर्भ


श्रेणी:ब्रॉडकास्टिंग संबंधी पेशा
ब्रिटिश एकेडमी फिल्म अवार्ड

**ब्रिटिश फ़िल्म ऐकेडमी अवार्ड्स** () या **बाफ्टा अवार्ड्स** (BAFTA Awards) एक ठो अवार्ड हवे जे हर साल ब्रिटिश ऐकेडमी ऑफ़ फिल्म एंड टेलिविजन आर्ट्स द्वारा बेहतरीन ब्रिटिश कलाकार आ अंतर्राष्ट्रीय कलाकार लोग के दिहल जाला।

ए पुरस्कार के सुरुआत 1949 में भइल। सभसे हाल के अवार्ड वितरण समारोह 70वाँ बाफ्टा अवार्ड्स, 12 फरवरी 2017 के लंदन के रॉयल अल्बर्ट हाल में आयोजित भइल।

## बाहरी कड़ी

* 
* BAFTA Awards database 
* Museum of Broadcast Communications: BAFTA 
* IMDB: BAFTA

श्रेणी:ब्रिटिश ऐकेडमी ऑफ़ फिल्म एंड टेलिविजन आर्ट्स

श्रेणी:ब्रिटिश फिलिम अवार्ड
माइकल विंटरबॉटम

**माइकल विंटरबॉटम** (, जनम 29 मार्च 1961) अंग्रेज फिलिम निर्माता आ डाइरेक्टर बाड़ें।

श्रेणी:अंगरेज लोग
श्रेणी:फिलिम डाइरेक्टर
श्रेणी:जियत लोग
श्रेणी:1961 में जनम
कौनों मोशन पिक्चर में आउटस्टैंडिंग परफार्मेंस के स्क्रीन एक्टर्स गिल्ड अवार्ड

**मोशन पिक्चर में आउटस्टैंडिंग परफार्मेंस के स्क्रीन एक्टर्स गिल्ड अवार्ड** स्क्रीन एक्टर्स गिल्ड द्वारा दिहल जाए वाला एक ठो अवार्ड बाटे।

श्रेणी:फिलिम अवार्ड
तृष्णा (2011 फिलिम)

***तृष्णा*** सन् 2011 में रिलीज भइल एक ठो ब्रिटिश-स्वीडिश-भारतीय फिलिम रहल। एह ड्रामा फिलिम में मुख्य भूमिका में फ्रीडा पिंटो आ रिज़ अहमद रहल लोग। फिलिम के लेखक आ डाइरेक्टर माइकल विंटरबॉटम रहलें आ ई थॉमस हार्डी के उपन्यास *टेस* पर आधारित रहल। फिलिम के प्रीमियर टोरंटो फिलिम फेस्टिवल में भइल।

## संदर्भ
* 

श्रेणी:2011 के फिलिम
इनस्टाइल

***इनस्टाइल*** () अमेरिका में औरतन के एक ठो महीनावार छपे वाली पत्रिका बा जे टाइम इंक. द्वारा प्रकाशित कइल जाला। एह पत्रिका में बिज्ञापन के अलावा, ब्यूटी, फैशन, मनोरंजन आ सेलिब्रिटी लोग के जीवन शैली पर सामग्री छपे ला। लॉरा ब्राउन एकर संपादिका बाड़ी अमेरिका से सुरू होखे के बाद *इनस्टाइल* सन् 2012 तक ले कुल 17 अन्य देसन में आपन विस्तार क चुकल बा।

## संदर्भ

श्रेणी:पत्रिका
श्रेणी:अमेरिकी पत्रिका
टाइम इंक.

**टाइम इंक॰** एक ठो अमेरिकी मास मीडिया कंपनी बा जेकर स्थापना 28 नवंबर 1922 के हेनरी लूस आ ब्रिटन हैडेन द्वारा भइल रहल आ ई कंपनी न्यू यॉर्क सिटी में मुख्यालय वाली बा। वर्तमान समय में एह कंपनी के मलिकाई में लगभग 100 गो से ढेर पत्रिका छप रहल बाड़ी जेह में सभसे परसिद्ध बाटे *[[टाइम (पत्रिका)|टाइम]]*। अन्य कुछ प्रमुख पत्रिका सभ के गिनावल जाय त *स्पोर्ट्स इलस्ट्रेटेड*, *ट्रैवेल+लेजियर*, *फ़ूड & वाइन*, *फॉर्च्यून*, *पीपल*, *[[इनस्टाइल (पत्रिका)|इनस्टाइल]]*, *[[लाइफ (पत्रिका)|लाइफ]]*, *गोल्फ मैगजीन*, *रियल सिंपल* वगैरह के नाँव लिहल जा सके ला। इ कंपनी, यूके आधारित सहजोगी कंपनी *[[टाइम इंक॰ यूके]]* के भी मालिक हवे। पत्रिका के प्रकाशन के अलावा ई कंपनी कम सेकम 60 गो वेबसाइट के संचालन भी करे ले।

## संदर्भ

श्रेणी:अमेरिकी कंपनी
इंडो-एशियन न्यूज सर्विस

**इंडो-एशियन न्यूज सर्विस** या **आइएएनएस** एक ठो प्राइवेट भारतीय समाचार एजेंसी बा।

एकर स्थापना भारतीय-अमेरिकी प्रकाशक गोपाल राजू द्वारा कइल गइल आ मुख्य दफ्तर नोएडा में बाटे।

## सेवा
प्राथमिक रूप से ई कंपनी एक ठो न्यूज वायर सेवा उपलब्ध करावे वाली कंपनी हवे। हालाँकि ई प्रकाशन आ मोबाइल न्यूज सर्विस के सेवा भी उपलब्ध करावे ले।

श्रेणी:भारतीय कंपनी
श्रेणी:समाचार एजेंसी
स्टाइलिस्ट (पत्रिका)

***Stylist*** यूनाइटेड किंगडम में छपे वाली एक ठो फ्री पत्रिका बाटे जे 7 अक्टूबर 2009 से छप रहल बा, ई औरतन के पत्रिका हवे आ मर्दाना लोग के पत्रिका *[[ShortList]]* से कंपटीशन करे खातिर छपे ले।

## संदर्भ

## बाहरी कड़ी
* 

श्रेणी:यूनाइटेड किंगडम के पत्रिका
श्रेणी:औरतन के पत्रिका
दि ट्रिब्यून (चंडीगढ़)

***दि ट्रिब्यून*** () एक ठो अंग्रेजी भाषा के भारतीय अखबार बाटे। ई चंडीगढ़, नई दिल्ली, भटिंडा, जालंधर, आ देहरादून से छपे ला। एकर स्थापना दयाल सिंह मजीठिया द्वारा 2 फरवरी 1881 के लाहौर (अब पाकिस्तान) में भइल रहल। ई एक ठो प्रमुख भारतीय अखबार बाटे आ एकर सर्कुलेशन पूरा दुनिया में बा। भारत के पंजाब, हरियाणा, हिमाचल प्रदेश आ चंडीगढ़ में ई सभसे ढेर बिकाए वाला अंग्रेजी अखबार बाटे।

## संदर्भ

श्रेणी:अंग्रेजी भाषा के अखबार
श्रेणी:भारत में छपे वाला अखबार
डेली न्यूज एंड एनालिसिस

***डेली न्यूज एंड एनालिसिस*** (***डीएनए***) एक ठो भारतीय अखबार बाटे। एकर प्रकाशन वर्तमान में मुंबई, अहमदाबाद, पुणे, जयपुर, बंगलौर आ इंदौर से हो रहल बा।

## लॉन्च
ई अखबार सन् 2005 में लॉन्च भइल।

## संदर्भ

## बाहरी कड़ी
* 

श्रेणी:भारत में छपे वाला अखबार
श्रेणी:अंग्रेजी भाषा के अखबार
स्लीपर हिट

**स्लीपर हिट** मनोरंजन ब्यवसाय के शब्दावली हवे जे अइसन फिलिम या म्यूजिक खातिर इस्तेमाल कइल जाला जे लंबा समय के दौरान भारी कमाई करे, न कि सुरुआत में बहुत कमाई करे। सुरुआती कम कमाई आ बहुत प्रमोशन के बिना ढेर दिन तक ले लगातार कमाई बटोरे वाली फिलिम के स्लीपर हिट फिलिम के दर्जा दिहल जाला।

उदाहरण खातिर *[[स्लमडॉग मिलियानायर]]* अपना समय में यूनाइटेड किंगडम में सभसे बड़ स्लीपर हिट फिलिम के दर्जा पवलस। $15 मिलियन के बजट में बनल ई फिलिम दुनियाभर में  के कमाई कइलस।

## संदर्भ

## स्रोत
* 

श्रेणी:सिनेमा
भरतनाट्यम

**भरतनाट्यम** चाहे **चतिराट्टम** मुख्य रूप से दक्खिन भारत के शास्त्रीय नाच शैली बा। ई भरतमुनि के नाट्यशास्त्र(400 ईपू) पर आधारित बा। वर्तमान समय में एह नाच शैली के मुख्य रूप से मेहरारुवन द्वारा अभ्यास कइल जाला। एह नाच शैली के प्रेरणास्त्रोत चिदंबरम् के प्राचीन मंदिर के मूर्तियन से मिलेला।

भरतनाट्यम् के सभसे **प्राचीन शास्त्रीय नाच** मानल जाला। एह नाच के तमिलनाडु में देवदासीयन विकसित आ प्रसारित कइलीजा। प्रारम्भ में एह नाच के देवदासियन द्वारा विकसित करे के कारण उचित सम्मान ना मिल पवलक। बाकीर बीसवा सदी के शुरूआत में कृष्ण अय्यर और रुकमणि देवी के प्रयास से एह नाच के दोबारा स्थापित कइल गइल। भरतनाट्यम् के दुगो भाग होला, एके साधारणत: दू भाग में सम्पन्न कइल जाला, पहिला नाच और दूसरा अभिनय। नाच शरीर के अङन से उत्पन्न होला एमें रस, भाव और काल्पनिक अभिव्यक्ति जरूरी ह।

भरतनाट्यम में शारीरिक प्रक्रिया के तीन भाग में बांटल जाला -: समभंग, अभंग, त्रिभंग भरत नाट्यम में नाच क्रम ए तरह से होला। आलारिपु - ए भाग में कविता(सोल्लू कुट्टू) रहेला। एकरीये छंद में आवृति होला।

जातीस्वरम - इ भाग कला ज्ञान क परिचय दिहले क होला एमें नर्तक आपन कला ज्ञान क परिचय देला लो। ए भाग में स्वर मालिका की साथ राग रूप प्रदर्शित होला जवन की उच्च कला क मांग करेला।

शब्दम - इ तीसरे नम्बर का भाग होला। सब अंश में इ भाग सबसे आकर्षक भाग होला। शब्दम में नाट्यभावन क वर्णन कइल जाला। एकरी खातिर बहुविचित्र तथा लावण्यमय नाच पेश कके नाट्यभाव क वर्णन कइल जाला।

## सिनेमा में
# *पट्टम भारथमुम* (तमिल)
# *थिलाना मोहनम्बल* (तमिल)
# *सलंगाई ओली* (तमिल)
# *सेंथमरे* (तमिल; 1962)
# *Mayuri (film)|Mayuri* (तेलगु)
# *मनिचिर्रतजु* (मलयालम; 1993)
#कामलदलम (मलयालम)

## संधर्भ

## ग्रंथ
*
*
* 
* 

श्रेणी:भारतीय संस्कृति
श्रेणी:शास्त्रीय नाच
दि टेलिग्राफ (कलकत्ता)

**दि टेलिग्राफ** अंग्रेजी भाषा के भारतीय अखबार बाटे जे कलकत्ता से छपे ला। ई अखबार, दैनिक अखबार हवे आ 7 जुलाई 1982 से लगातार छप रहल बाटे। ई एबीपी ग्रुप द्वारा प्रकाशित कइल जाला आ *[[दि टाइम्स ऑफ इंडिया]]* के साथे कंपटीशन करे ला।

## संदर्भ

श्रेणी:कलकत्ता
श्रेणी:अंग्रेजी भाषा के भारतीय अखबार
श्रेणी:अंग्रेजी भाषा के अखबार
आर्ट फिलिम

**आर्ट फिलिम** या **कला फिल्म** अपने सामग्री आ प्रदर्शन के तरीका के हिसाब से सीरियस, आजाद फिलिम होल जे खास छोट मार्केट के हिसाब से बनावल जाले, न कि आम जनता खातिर आ बड़ा पैमाना के मार्केट के हिसाब से। कला फिलिम, गंभीर कला के बिसय मानल जाले, न कि आम अपील के लोभावे खातिर बने ले they are "made primarily for aesthetic reasons rather than commercial profit", आ इनहन के सामग्री "गैर-परंपरागत या बहुत ढेर प्रतीकात्मक" होखे ले।

## संदर्भ

श्रेणी:सिनेमा
श्रेणी:कला
श्रेणी:संस्कृति
वूडी एलेन

**वूडी एलेन** एक ठो हॉलीवुड फिलिम निर्माता, एक्टर आ डाइरेक्टर बाड़ें।

## संदर्भ

श्रेणी:जियत लोग
श्रेणी:1935 में जनम
श्रेणी:अमेरिका के लोग
मॉन्स्टर (2003 फिलिम)

**मॉन्स्टर** सन् 2003 में रिलीज भइल एक ठो अपराध ड्रामा आधारित, अंग्रेजी भाषा के फिलिम बा। एकर लेखक आ निर्देशक पैटी जेनकिंस रहलें।

## संदर्भ

श्रेणी:2003 के फिलिम
अनुपम खेर

**अनुपम खेर** एक ठो भारतीय एक्टर बाने।

## संदर्भ

श्रेणी:जियत लोग
श्रेणी:1955 में जनम
श्रेणी:भारत के लोग
जोश ब्रोलिन

**जोश ब्रोलिन** (जनम 12 फरवरी 1968) एक ठो अमेरिकी हॉलीवुड एक्टर बाने।

## संदर्भ

## बाहरी कड़ी

श्रेणी:जियत लोग
श्रेणी:1968 में जनम
श्रेणी:अमेरिका के लोग
एंटोनियो बांदेरस

**एंटोनियो बांदेरस** (जनम 10 अगस्त 1960) एक ठो स्पेनी एक्टर, डाइरेक्टर आ प्रोड्यूसर बाने।

## संदर्भ

श्रेणी:जियत लोग
श्रेणी:1960 में जनम
श्रेणी:स्पेन के लोग
एंथनी हॉपकिंस

**एंथनी हॉपकिंस** (जनम 31 दिसंबर 1937) एक ठो ब्रिटिश एक्टर बाने। हॉलीवुड कलाकार के रूप में इनके पहिचान बा।

## संदर्भ

## बाहरी कड़ी

* 
* 
* 
* 
* 

श्रेणी:जियत लोग
श्रेणी:1937 में जनम
श्रेणी:ब्रिटिश लोग
नाओमी वाट्स

**नाओमी वाट्स** (; जनम 28 सितंबर 1968) एक ठो ब्रिटिश आ हॉलीवुड ऐक्ट्रेस बाड़ी।

## संदर्भ

श्रेणी:जियत लोग
श्रेणी:1968 में जनम
जुलियन श्नाबेल

**जुलियन श्नाबेल** (जनम 26 अक्टूबर 1951) एक ठो अमेरिकी पेंटर आ फिलिम निर्माता बाने।

## संदर्भ

## बाहरी कड़ी
* Julian Schnabel's art work at Robilant + Voena 
* 
* 

श्रेणी:जियत लोग
श्रेणी:1951 में जनम
श्रेणी:अमेरिका के लोग
प्लैनेट ऑफ द एप्स

**प्लैनेट ऑफ द एप्स** (अंग्रेजी:Planet of the Apes) एक ठो अमेरिकी साइंस फिक्शन फ्रेंचाइजी बाटे जे फिलिम निर्माण, किताब, कॉमिक्स आ अन्य मीडिया के रचना करे ले जेह में मनुष्य आ बुद्धिमान बनमानुस सभ के बीच दुनिया पर कब्जा करे खातिर लड़ाई देखावल गइल रहेला।

श्रेणी:फिलिम सिरीज
रिबूट (फिक्शन)

**रिबूट** फिलिम आ साहित्य के शब्दावली हवे जे कौनों सीरीज के दुबारा बिलकुल नया सिरा से शुरू करे के कहल जाला, पुरनका किरदार आ कहानी के एकदम्मे से छोड़ के नया हिसाब से कहानी के सुरुआत कइल जाला।

## संदर्भ

श्रेणी:सिनेमा
श्रेणी:साहित्य
दि हॉलीवुड रिपोर्टर

***दि हॉलीवुड रिपोर्टर*** (टीऍचआर) एक ठो अमेरिकी डिजिटल आ छापा मीडिया के पत्रिका बाटे जे 1930 में शुरू भइल आ अमेरिकी सिनेमा से संबंधित खबर, फैशन, लाइफस्टाइल पर सामग्री छापे ला।

सन् 2010 में ई दोबारा लॉन्च भइल आ हप्तावार छपे सुरू भइल।

## संदर्भ

श्रेणी:अंग्रेजी भाषा के पत्रिका
श्रेणी:हॉलीवुड
टेस ऑफ दि ड्यूबरविले

**टेस ऑफ दि ड्यूबरविले** (Tess of the d'Urbervilles) अंग्रेजी भाषा के उपन्यासकार आ कवी थॉमस हार्डी के उपन्यास हऽ। सन् 2011 में एह पर *[[तृष्णा (2011 फिलिम)|तृष्णा]]* नाँव से एक ठो फिलिम भी बनल।
थॉमस हार्डी

**थॉमस हार्डी** (अंग्रेजी:Thomas Hardy; 2 जून 1840 – 11 जनवरी 1928) एक ठो अंग्रेजी भाषा के उपन्यासकार आ कवी रहलें।

## संदर्भ

श्रेणी:1840 में जनम
श्रेणी:1928 में निधन
श्रेणी:अंग्रेजी-भाषा के उपन्यासकार
श्रेणी:अंग्रेजी-भाषा के कवि
श्रेणी:अंग्रेजी-भाषा के लेखक
इंडिया टुडे

***इंडिया टुडे*** अंग्रेजी भाषा में छपे वाली भारतीय पत्रिका, आ अंग्रेजी टीवी चैनल बाटे। पत्रिका पखवाड़ा वार छपे ले। 

## संदर्भ

श्रेणी:अंग्रेजी भाषा के पत्रिका
रिज अहमद

**रिज अहमद** अंग्रेज एक्टर आ रैप गायक बाने।

## संदर्भ

## बाहरी कड़ी

श्रेणी:जियत लोग
श्रेणी:1982 में जनम
श्रेणी:अंगरेज लोग
दि न्यू यॉर्क टाइम्स

***दि न्यू यॉर्क टाइम्स*** (अंग्रेजी: The New York Times) (छोट रूप में ***NYT*** या ***दि टाइम्स***) अमेरिकी दैनिक अखबार बाटे जेकर स्थापना न्यू यॉर्क सिटी में 1851 में भइल आ ई 18 सितंबर 1851 से अबतक ले लगातार छप रहल बाटे। ई अखबार *दि न्यू यॉर्क टाइम्स कंपनी* द्वारा छापल जाला। *दि न्यू यॉर्क टाइम्स* अबतक ले 119 गो पुलित्जर पुरस्कार पा चुकल बाटे जे कौनों अन्य अखबार से ढेर बाटे।

## संदर्भ

श्रेणी:अंग्रेजी भाषा के अखबार
श्रेणी:अमेरिका में छपे वाला अखबार
श्रेणी:न्यू यॉर्क सिटी
ब्लैक गोल्ड (2011 क़तर के फिलिम)

***ब्लैक गोल्ड*** या ***डे ऑफ़ दि फाल्कन*** एक ठो फ्रेंच-इटालियन-क़तरी फिलिम बा जे सन् 2011 में रिलीज भइल रहल।

## संदर्भ

श्रेणी:2011 के फिलिम
इम्मोर्टल्स (2011 फिलिम)

***इम्मोर्टल्स*** सन् 2011 में आइल, अमेरिकी फैंटेसी-एक्शन-एडवेंचर फिलिम रहल जेकरा के तरसेम सिंह डाइरेक्ट कइलें आ एह में मुख्य भूमिका में हेनरी केविल, फ्रीडा पिंटो आ मिकी रौर्की रहल लोग।

## संदर्भ

श्रेणी:2011 के फिलिम
फीड्रा (कथा)

यूनानी कथा में, **फीड्रा** (Phaedra)  (, *Phaidra*) मिनोस आ पासीफाई के बेटी, थेसियस के मेहरारू, एरियाद्ने के बहिन, आ डेमोफोन ऑफ एथेंस आ एकामास के महतारी हई। फीड्रा या फेड्रा माने चमकदार होला।

श्रेणी:यूनानी कथा
गर्ल राइजिंग (फिलिम)

***गर्ल राइजिंग*** (Girl Rising) एक ठो डाकुमेंटरी फिलिम बाटे। एकर डाइरेक्टर एकेडमी अवार्ड बिजेता रिचार्ड ई रॉबिंस रहलें।

फिलिम में नौ गो देसन के लड़िकिन के कहानी देखावल गइल बाटे: (सिएरा लियोन, हैती, इथियोपिया, अफगानिस्तान, पेरू, मिस्र, नेपाल, भारत आ कंबोडिया)।

भारतीय लड़की के रोल फ्रीडा पिंटो कइले बाड़ी।

## संदर्भ

श्रेणी:अंग्रेजी-भाषा के फिलिम
डेजर्ट डांसर

***डेज़र्ट डांसर*** (अंग्रेजी:Desert Dancer) एक ठो अंग्रेजी भाषा के फिलिम बा जे इरानी कोरियोग्राफर अफ़शीं ग़फ़ारियाँ के जीवन पर आधारित कहानी पर बनावल गइल बा। एह ब्रिटिश फिलिम में डाइरेक्टर रिचर्ड रेमंड रहले आ लेखक जॉन क्रुकर। फिलिम में अफ्शीं के किरदार रीस रिची कइलेन आ हिरोइन फ्रीडा पिंटो फिलिम में एलियाह नाँव के लइकी के किरदार कइलिन।

फिलिम के कहानी एक ठो जुवा डांसर के जिनगी पर आधारित बा जे डांस पर देसब्यापी प्रतिबंध के बावजूद अपना जान के खतरा उठा के डांस के प्रैक्टिस करे ला।

## संदर्भ

श्रेणी:2014 के फिलिम
श्रेणी:ब्रिटिश फिलिम
रीस रिची

**रीस रिची** (अंग्रेजी:Reece Ritchie; जनम 23 जुलाई 1986) एक ठो अंग्रेज एक्टर बाने।

## संदर्भ

श्रेणी:जियत लोग
श्रेणी:1986 में जनम
श्रेणी:ब्रिटिश लोग
गर्ल राइजिंग

***गर्ल राइजिंग*** दुनिया भर में लड़िकिन के शिक्षा आ आगे बढ़े से सम्बंधित एक ठो कैम्पेन (आंदोलन) बाटे। ई 2013 के फिलिम गर्ल राइजिंग पर आधारित बाटे।

## संदर्भ

श्रेणी:सामाजिक आंदोलन
बर्लिन इंटरनेशनल फिलिम फेस्टिवल

**बर्लिन इंटरनेशनल फिलिम फेस्टिवल** (अंग्रेजी: Berlin International Film Festival; ), जेकरा के **बर्निलाले** भी कहल जाला, दुनिया के एक ठो परसिद्ध आ सभसे प्रमुख फिलिम फेस्टिवल आ मीडिया इवेंट बा। ई हर साल जर्मनी के बर्लिन शहर में आयोजित होला।

## संदर्भ

श्रेणी:फिलिम फेस्टिवल
श्रेणी:बर्लिन
बाहुबली 2: दि कन्क्लूजन

**बाहुबली 2: दि कन्क्लूजन** साल 2017 में रिलीज होखे वाली काल्पनिक इतिहासी ड्रामा के रूप में बनल एक ठो भारतीय फिलिम बा जे पहिली फिलिम *[[बाहुबली: दि बिगेनिंग]]* के अगिला पार्ट हवे। फिलिम के डाइरेक्टर एस॰ एस॰ राजमौलि बाने आ फिलिम में मुख्य कलाकार के भूमिका में प्रभास, राणा दग्गुबती, तमन्ना आ अनुष्का शेट्टी बा लोग।

सुरुआत में दुनों पार्ट के एकट्ठा बजट , रहल हालाँकि, बाद में दूसरा पार्ट के बजट बढ़ावे के परल। बाहुबली 2 अपना रिलीज से पहिलहीं  के कमाई क चुकल रहल। 

फिलिम के 28 अप्रैल 2017 के पूरा दुनिया भर में एक्के साथ रिलीज कइल गइल। *बाहुबली 2* पहिली तेलुगु फिलिम रहल जेकरा के 4K हाई डेफिनिशन फॉर्मेट में रिलीज कइल गइल। एक ठो अनुमान के मोताबिक एह फ़ॉरमेट में फिलिम के देखावे बदे लगभग 200 सिनेमा हाल सभ के परदा के 4K प्रोजेक्टर वाला बानवे के परल। 

बाहुबली 2 पहिली अइसन भारतीय फिलिम बन गइल जे सगरी भाषा सभ में खाली तीने दिन के समय में 500 करोड़ (5 बिलियन) कमाई क लिहलस। बाहुबली 2 पाँच दिन में, भारत के अबतक ले के सभसे ढेर कमाई करे वाली फिलिम भी बन गइल जब ई कुल 565 करोड़ (5.65 बिलियन) के कमाई कइलस।

## इहो देखल जाय
* बाहुबली: दि बिगेनिंग
* प्रभास

## संदर्भ

श्रेणी:2017 के फिलिम
श्रेणी:भारतीय फिलिम
यूनिटी (फिलिम)

***यूनिटी*** (अरथ: एकता) साल 2015 के डाकुमेंटरी फिलिम बा जेकर लेखक, डाइरेक्टर आ प्रोड्यूसर शौन मोंसोन बाड़ें, आ ई 2005 के फिलिम *[[अर्थलिंग्स (फिलिम)|अर्थलिंग्स]]* के अगिला भाग हवे। The film is narrated by one hundred actors, artists, athletes, authors, businessmen, entertainers, filmmakers, military personnel and musicians. The film was released worldwide on August 12, 2015.

## संदर्भ

## बाहरी कड़ी
* 
* 

श्रेणी:2015 के फिलिम
ब्लंट फ़ोर्स ट्रॉमा (फिलिम)

**ब्लंट फ़ोर्स ट्रॉमा** () साल 2015 में आइल अंग्रेजी भाषा के कोलंबियाई फिलिम बा। केन सैंजेल एकर डाइरेक्टर रहलें आ मिकी रौर्के आ फ्रीडा पिंटो मुख्य भूमिका में रहल लोग। ई एक  ठो एक्शन-ड्रामा रहल।

## संदर्भ

श्रेणी:2015 के फिलिम
जंगल बुक (2018 फिलिम)

***जंगल बुक*** () 2018 में रिलीज होखे वाली एक ठो फिलिम बा। ई अंग्रेज लेखक रुडयार्ड किपलिंग के मूल कहानी *[[दि जंगल बुक]]* पर आधारित फिलिम बा जेकर डाइरेक्टर एंडी सेर्किस बाने। फिलिम में भारतीय कलाकार फ्रीडा पिंटो भी रोल कइले बाड़ी।

## संदर्भ

श्रेणी:2018 के फिलिम
नाइट ऑफ कप्स (फिलिम)

***नाइट ऑफ कप्स*** (अंग्रेजी:Knight of Cups) एक ठो अमेरिकी प्रायोगिक-ड्रामा फिलिम बा जे 2016 में रिलीज भइल।

## संदर्भ

श्रेणी:2016 के फिलिम
द जंगल बुक

***द जंगल बुक*** () अंग्रेज लेखक रुडयार्ड किपलिंग के 1894 में लिखल कहानी संग्रह हवे। एह किताब में जादातर किरदार जानवर बाड़ें, जइसे कि शेर खान बाघ आ बलू भालू। लेकिन मुख्य किरदार एगो लइका बा, जेकरा "मानव बच्चा" यानी मोगली कहल गइल बाटे, जेकर पालन-पोषण जंगल में भेड़ियन के झुंड कइले बा। अधिकतर कहानी भारत के जंगल में बसल बाड़ीं, आ एगो जगह "सीओनी" (सिवनी) के नाँव बार-बार आवेला, जे मध्य प्रदेश के बीच वाला इलाका ह।

किताब के मेन थीम लइका के छोड़ दिहल आ फिर एकरा बाद दुसरा द्वारा फिन पालन-पोषण हवे, जइसन कि मोगली के जिनगी में होखल देखावल गइल बाटे, जे किपलिंग के खुद के बचपने के झलक देवे ला। ई थीम *रिकी-टिकी-टावी* आ द व्हाइट सील समेत मोगली के दुश्मनन पर विजय में झलकेला। एगो अउरी महत्त्वपूर्ण थीम जंगल के कानून आ आजादी के बा; ई कहानी सभ जानवरन के व्यवहार के बारे में ना हईं, ना त ई डार्विनियन जीवित बचे के संघर्ष पर आधारित हईं, बलुक ई मानव आर्कटाइप के जानवरन के रूप में पेश करेलीं। ई कहानी सभ 'जंगल के कानून' के माध्यम से अधिकार के सम्मान, आज्ञाकारिता आ समाज में अपन स्थान के पहिचान सिखावे लीं;  अलग-अलग दुनिया के बीच आवाजाही के आजादियो झलके ले, जइसे मोगली के जंगल आ गाँव के बीच आवाजाही के आजादी।

द जंगल बुक हमेसा से लोकप्रिय किताब रहल बा, आ इहे कारन बा की एकरा के फिलिम आ अन्य मीडिया में कई बेर रूपांतर भइल बाटे। स्वाति सिंह जइसन आलोचक कहले बाड़ी कि जे आलोचक लोग किपलिंग के साम्राज्यवाद थोपे के बात कहे लें, उहो लोग किपलिंग के कहानी सुनावे के ताकत के सराहे ला। ई किताब स्काउट आंदोलन पर भी असर डालले बा, जेकरे संस्थापक रॉबर्ट बैडेन-पॉवेल किपलिंग के दोस्त रहलन। पर्सी ग्रेंजर आपन *जंगल बुक साइकिल* नाँव के म्यूजिकल कंपोजीशन के रचना एही किताब के कोटेशन पर आधारित कइके कइलन।

एह कहानी पर कई बेर फिलिम आ एनिमिएशन सीरीज बन चुकल बा। 

## संदर्भ

श्रेणी:अंग्रेजी-भाषा के काम
देव पटेल

**देव पटेल** (जनम 23 अप्रैल 1990) एक ठो भारतीय अंग्रेज एक्टर बाने। इनके 2008 में आइल फिलिम *[[स्लमडॉग मिलियनायर]]* में जमाल अहमद नाँव के किरदार खातिर प्रसिद्धि मिलल।

श्रेणी:जियत लोग
श्रेणी:1990 में जनम
श्रेणी:भारतीय अंग्रेज लोग
नारीवाद

**नारीवाद** या **औरतवाद** () कई राजनीतिक आंदोलन अउरी बिचारधारा सभ, आ सामाजिक आंदोलन सभ के एकट्ठा रूप बा जेकर लक्ष्य बा: औरतन के राजीनीतिक, आर्थिक, ब्याक्तिगत आ सामाजिक अधिकार सभ के परिभाषा दिहल आ एकरा सभ के आगे बढ़ावल। एह में औरतन खातिर समाज, शिक्षा आ नौकरी के क्षेत्र में बराबरी के हक दियवावल शामिल बा।

## संदर्भ


श्रेणी:राजनीतिक बिचारधारा
श्रेणी:सामाजिक आंदोलन
श्रेणी:राजनीतिक आंदोलन
आंद्रे अगासी

**आंद्रे किर्क आगासी** () (जनम 29 अप्रैल 1970) अमेरिका के रिटायर हो चुकल टेनिस खेलाड़ी बाने। अगासी, अपना समय में बिस्व के नंबर एक टेनिस खेलाड़ी रह चुकल बाने।

## संदर्भ

श्रेणी:जियत लोग
श्रेणी:1970 में जनम
श्रेणी:टेनिस खेलाड़ी
स्टेफी ग्राफ

**स्टेफनी मारिया ग्राफ** () (जनम 14 जून 1969) एक ठो रिटायर हो चुकल टेनिस खेलाड़ी बाड़ी। अपना समय में ई दुनिया के नम्बर एक खेलाड़ी रह चुकल बाड़ी।

## संदर्भ

श्रेणी:जियत लोग
श्रेणी:1969 में जनम
श्रेणी:महिला टेनिस खेलाड़ी
लोरियाल

***लोरियाल*** () एक ठो फ्रांसीसी कंपनी बा जे सिंगार के सामान बनावे ले।

## संदर्भ

श्रेणी:फ्रांसीसी कंपनी
इंटरव्यू (पत्रिका)

***इंटरव्यू*** एक ठो माहवार छपे वाली अमेरिकी पत्रिका बाटे। एकर स्थापना 1969 में एंडी वारहोल आ जॉन विलकॉक द्वारा भइल। एह में सेलिब्रिटी आ बड़ा नामी हस्ती लोग के इंटरभ्यू छपे ला, आमतौर पर बिना संपादन के या बहुत कम छेड़छाड़ वाला संपादन के बाद।

## संदर्भ

श्रेणी:अमेरिकी पत्रिका
श्रेणी:अंग्रेजी भाषा के पत्रिका
दि डेली टेलीग्राफ

***दि डेली टेलिग्राफ***, *()*, ब्रिटिश राष्ट्रीय दैनिक अखबार बा जे राष्ट्रीय स्तर पर यूनाइटेड किंगडम में आ अंतर्राष्ट्रीय स्तर पर सर्कुलेशन में बा। एकर सुरुआत सन् 1855 में *दि डेली टेलिग्राफ एंड कूरियर* के नाँव से भइल रहल।

अखबार के ब्रिटेन के राष्ट्रीय रिकार्ड अखबार के रूप में प्रतिष्ठा बाटे आ बीबीसी द्वारा एकरा के "दुनिया के सभसे महान टाइटिल में से एक" मानल गइल बा। अखबार के मोटो हवे: *"रहल, बा आ रही"*।

## नोट


## संदर्भ

## बाहरी कड़ी

* 
* Leaping into the future at ''The Telegraph''s Camelot – from ''The Guardian'' 

श्रेणी:यूनाइटेड किंगडम में छपे वाला अखबार
श्रेणी:अंग्रेजी भाषा के अखबार
हिंदुस्तान टाइम्स

***हिंदुस्तान टाइम्स*** भारत में छपे वाला एक ठो प्रमुख दैनिक अखबार बाटे। ई अंग्रेजी भाषा के अखबार हवे आ आजादी के लड़ाई के समय एकर सुरुआत 1924 में भइल। अखबार के मालिक राज्यसभा सांसद शोभना भारतीय बाड़ी।

## संदर्भ

श्रेणी:भारत में छपे वाला अंग्रेजी-भाषा के अखबार
श्रेणी:अंग्रेजी भाषा के अखबार
मुंबई मिरर

***मुंबई मिरर*** मुंबई शहर में छपे वाला एक ठो अंग्रेजी भाषा में कॉम्पैक्ट अखबार बाटे, जेकर रोज के सर्कुलेशन लगभग 700,000 कॉपी बा। ई टाइम्स समूह के अखबार हवे।

29 मई 2005 के एक ठो बड़हन समारोह में, गेटवे ऑफ इंडिया पर एकर उद्घाटन तत्कालीन मुख्यमंत्री बिलासराव देशमुख आ अभिषेक बच्चन के द्वारा कइल गइल।

## संदर्भ

श्रेणी:अंग्रेजी भाषा के अखबार
श्रेणी:अंग्रेजी भाषा के भारतीय अखबार
दि गार्जियन

***दि गार्जियन***, *()* एक ठो ब्रिटिश दैनिक अखबार बाटे।

## संदर्भ

श्रेणी:यूनाइटेड किंगडम में छपे वाला अखबार
श्रेणी:अंग्रेजी भाषा के अखबार
रॉटन टोमैटोज

***रॉटन टोमैटोज*** *()* एक ठो अमेरिकी वेबसाइट बा जे फिलिम आ टीवी सभ खातिर समीक्षा एकट्ठा क के छापे ले।

## संदर्भ

श्रेणी:अमेरिकी मीडिया
श्रेणी:अमेरिकी वेबसाइट
श्रेणी:फिलिम समीक्षा